#### KISKŐRÖS VÁROS POLGÁRMESTERE

#### ELŐTERJESZTÉS

(a Képviselő-testület 2019. január 23-i ülésére)

**TÁRGY: KISKŐRÖS VÁROS IFJÚSÁGI CSELEKVÉSI TERVÉNEK ELFOGADÁSA**

Magyarország helyi önkormányzatairól szóló 2011. évi CLXXXIX. törvény 13. § (1) bekezdés 15. pontja a helyi közügyek, valamint a helyben biztosítható közfeladatok körében ellátandó helyi önkormányzati feladatok közé sorolja az ifjúsági ügyeket, mely szakasz azonban konkrét feladat-ellátást nem fogalmaz meg.

A cselekvési terv kidolgozásához elkészített felmérések jó alapot adtak a fejlesztés, a feladatok irányának meghatározásához, melynek során a fiatalok a társadalom és a helyi közösség hasznos tagjává válhatnak, hogy otthonuknak érezzék Kiskőröst.

Kiskőrös Város képviselő-testülete a 36/2017. számú határozatával az EFOP-1.2.11-16 azonosítószámú „Esély Otthon” elnevezésű projektben történő részvételről döntött. Az önkormányzatok részére kiírt pályázat célja, hogy a vidéki fiatal korosztály részére alternatív lehetőséget jelentsen a helyben maradás, ezzel a vidéki települések népességmegtartása, elöregedésének megelőzése.

A fiatalok elvándorlásának megakadályozására, a településen történő letelepedés vonzóvá tételére, a Szakmai Fejlesztési Koncepció részletes kidolgozásaként megfogalmazásra került Kiskőrös Város Ifjúsági Cselekvési Terve.

A Cselekvési terv a Nemzeti Ifjúsági Stratégiához igazodva, a pályázattal összhangban 6 éves időtartamra fogalmaz meg tevékenységeket az ifjúság részére, a partnerség erősítése, esélyegyenlőség biztosítása, a társadalmi aktivitás hangsúlyosabbá tétele szempontjainak figyelembevételével.

A fejlesztés irányai, konkrét cselekvési tevékenységek, az összesített helyzetkép és az ifjúsági korosztály körében végzett helyzetfelmérés kutatásai eredményeinek tükrében kerültek meghatározásra, melynek időszerűségét, aktualitását 2 évente felül kell vizsgálni.

A megfogalmazott konkrét cselekvési tevékenységek pénzügyi hátterét az Önkormányzat költségvetésében, valamint pályázati forrásokból biztosítja.

Az Önkormányzat a programokat, tevékenységeket, fejlesztéseket, a városban működő intézményekkel, civil szervezetekkel együtt kívánja megvalósítani.

A fentiek alapján javaslom, hogy a Képviselő-testület a határozat-tervezetben foglaltak szerint döntsön.

**Kiskőrös, 2019. január 21.**

 **Domonyi László sk.**

 **polgármester**

## HATÁROZAT-TERVEZET

A Képviselő-testület

1. megismerte és elfogadja a határozat-tervezet mellékletét képező, a 2019 – 2024-es időszakra szóló Kiskőrös Város Ifjúsági Cselekvési Tervét,
2. folyamatosan nyomon követi a cselekvési tevékenységek megvalósulását,
3. a cselekvési terv aktualitását, időszerűségét 2 évente felülvizsgálja.

**Határidő:** folyamatos

**Felelős:** polgármester